pythainlp/thai-wiki-dataset-v4 huggingface dataset:
อิชตับ

อิชตับ (อักษรโรมัน: Ixtab, Ix Tab, [iʃˈtaɓ]) เป็นเทพเจ้าแห่งอัตวินิบาตกรรมของชาวมายาในแถบคาบสมุทรยูกาตัง นามของเทพองค์นี้มีความหมายว่า "นาง (ผู้ถูกแขวนด้วย) เชือก" หรือ "นางผู้แขวนคอ" และยังมีความเกี่ยวข้องกับนางมารชตาบัย ([ˈʃtɑːbaɪ]) ปีศาจแห่งการล่อลวงที่ให้มนุษย์ก่ออัตวินิบาตกรรมหรือฆาตกรรมผู้คนตามคติชาวเมโสอเมริกา
ภาพเคารพ.
ภาพของอิชตับจะมีลักษณะเป็นอิสตรีนางหนึ่งมีผิวกายเน่าเปื่อย ตาปิด และถูกแขวนคอโดยเชือกที่ผูกกับต้นไม้ วงกลมสีดำบนใบหน้าแสดงถึงความเน่าเปื่อยของศพ ส่วนต้นไม้สื่อถึงคติความเชื่อเรื่องต้นไม้ของโลก (Yanxcha) ต้นไม้ศักดิสิทธิ์ตามคติมายา
เทพเจ้า.
มีข้อสันนิษฐานว่าคงเกิดเหตุการณ์บางอย่างในคาบสมุทรยูกาตัง อันทำให้ผู้คนมองว่าการก่ออัตวินิบาตกรรมด้วยการแขวนคอเป็นเกียรติอย่างยิ่งหากเสียชีวิตบนต้นไม้ศักดิ์สิทธิ์ และเชื่อว่าหากตายด้วยวิธีนี้จะทำให้วิญญาณขึ้นสวรรค์ได้โดยตรง จึงสามารถอธิบายได้ว่าเพราะเหตุใดบริเวณยูกาตังจึงเป็นพื้นที่ที่มีอัตราฆ่าตัวตายสูงที่สุดในโลก โดยเทพีอิชตับจะเป็นผู้นำพาดวงวิญญาณจากการฆ่าตัวตายเหล่านี้ไปยังแหล่งพักพิงสุดท้ายบนสรวงสวรรค์ (ลักษณะเดียวกับยมทูต) พวกเขาจะเข้าไปอยู่ร่วมกับวิญญาณเหล่าทหารหาญผู้พลีชีพ, วิญญาณสตรีที่สิ้นใจระหว่างคลอดลูก และวิญญาณเหล่าปุโรหิต พวกเขาเหล่านี้จะมีชีวิตบรมสุขกับชีวิตหลังความตายโดยจะได้รับอาหาร เครื่องดื่ม และการพักผ่อนตลอดกาลภายใต้ร่มเงาของต้นไม้ศักดิ์สิทธิ์
ความเชื่อ.
อิชตับเป็นเทพีที่ถูกมองว่าเป็นแบบอย่างของเพศแม่ โดยเฉพาะผู้หญิงที่เคารพเธอเมื่อยามจำเป็น อิชตับมีอิทธิพลต่อภาวะเจริญพันธุ์ของผู้หญิง เมื่อมีใครคนหนึ่งก่ออัตวินิบาตกรรมเชื่อว่าในวันดังกล่าวจะเกิดสุริยุปราคาหรือจันทรุปราคา หญิงตั้งครรภ์จะได้รับการทำนายว่าบุตรที่เกิดมาจะมีความพิการหรือทารกตายคลอด
ข้อสงสัยเกี่ยวกับการดำรงอยู่ของอิชตับ.
มีการถกเถียงในแวดวงวิชาการเกี่ยวกับการมีตัวตนของเทพีอิชตับในฐานะเทพเจ้าของชาวมายา จากการศึกษาครั้งล่าสุดเรื่อง "Relación de las cosas de Yucatán ของดีเอโก เด ลันดา" (Diego de Landa) โดยเบียทริซ เรเยส-ฟอสเตอร์ (Beatriz Reyes-Foster) ตั้งข้อสงสัยเกี่ยวกับการดำรงอยู่ของเทพีองค์นี้ จากการศึกษาเรเยส-ฟอสเตอร์อธิบายว่า ไม่พบข้อความ หลักฐาน หรือสัญลักษณ์เกี่ยวกับการดำรงอยู่ของเทพีแห่งการฆ่าตัวตายของชาวมายา และสันนิษฐานว่าเรื่องราวของอิชตับอาจจะมาจากการตีความเรื่องที่ฝังรากลึกจากหลักฐานทางโบราณคดี (archaeological) และประวัติศาสตร์ชาติพันธุ์ (ethnohistory) ที่ถูกสร้างเพื่อรองรับการท่องเที่ยวและตำนานท้องถิ่น เรื่องราวของเธอจึงยังคงอยู่มายาวนาน 
ทั้งนี้อารยธรรมมายาถูกสร้างใหม่จากโบราณวัตถุของยุคก่อนโคลัมเบีย (pre-Columbian times) จึงเป็นเหตุผลที่ว่าเหตุใดตำนานของอิชตับจึงดำรงอยู่โดยไม่มีหลักฐานมายืนยันอย่างหนักแน่นเพียงพอ
มหาวิทยาลัยควีนส์

มหาวิทยาลัยควีนส์ ณ คิงส์ตัน (Queen's University at Kingston) มีชื่อเรียกสั้น ๆ ว่า Queen's University หรือ Queen's เป็นมหาวิทยาลัยวิจัยของรัฐ ตั้งอยู่ที่เมืองคิงส์ตัน รัฐออนแทรีโอ ประเทศแคนาดา ก่อตั้งขึ้นตามพระบรมราชานุญาติของสมเด็จพระราชินีนาถวิกตอเรียเมื่อวันที่ 16 ตุลาคม พ.ศ. 2384 ปัจจุบัน มหาวิทยาลัยควีนส์มีพื่นที่มากกว่า 14 ตารางกิโลเมตรภายในรัฐออนแทริโอ และมีวิทยาเขต ณ ปราสาทเฮิรส์ทมอนโซ มณฑลอีสต์ซัสเซกซ์ ประเทศอังกฤษ อีกด้วย โครงสร้างการศึกษาของมหาวิทยาลัยประกอบไปด้วยคณะก่อนปริญญา หลังปริญญา และสำนักวิชารวมทั้งสิ้น 10 คณะและสำนักวิชา
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ปาเมลา ปาสิเนตตี

ปาเมลา ปาสิเนตตี (เกิด 17 กรกฎาคม พ.ศ. 2536) หรือ เปมิกา ปาสิเนตตี้ ชื่อเล่น แพม เป็นนางงามและพิธีกรชาวไทย ผู้ดำรงตำแหน่งมิสแกรนด์ไทยแลนด์ 2017 และเป็นตัวแทนประเทศไทยในการประกวดมิสแกรนด์อินเตอร์เนชันแนล 2017 ณ ประเทศเวียดนาม
ประวัติ.
ปาเมล่าเกิดและเติบโตที่ประเทศอิตาลี เป็นบุตรสาวคนเดียวของบิดาซึ่งเป็นตำรวจชาวอิตาลี กับมารดาชาวไทย เมื่อเธออายุ 7 ขวบครอบครัวได้โยกย้ายมาตั้งรกรากที่จังหวัดภูเก็ต เธอกล่าวถึงอุปสรรคในการใช้ภาษา เพราะเธอใช้ภาษาอิตาลีเป็นภาษาแม่มาแต่แรก และต้องเรียนช้ากว่าเพื่อนร่วมรุ่นไปสามปี เพราะเริ่มเข้าระบบโรงเรียนไทยเมื่ออายุได้ 8 ขวบ ปัจจุบันเธอสามารถใช้ทั้งภาษาอิตาลีและอังกฤษได้ดี และยังใช้ภาษาไทยไม่คล่องนัก เธอสำเร็จการศึกษาระดับมัธยมศึกษาจากโรงเรียนดาวรุ่งวิทยา และระดับปริญญาตรี คณะบริหารธุรกิจ มหาวิทยาลัยอัสสัมชัญ
ปาเมล่าระบุตัวตนว่านับถือศาสนาคริสต์ตามบิดา แต่มักจะนำธรรมะของศาสนาพุทธที่มารดานับถือมาปรับใช้ในการดำเนินชีวิต
ปาเมล่าเป็นผู้ชนะมิสแกรนด์กระบี่ 2017 และมิสแกรนด์ไทยแลนด์ 2017 และปัจจุบันได้เซ็นสัญญาเป็นพิธีกรและนักแสดงกับช่อง 3 เอชดี
การประกวด.
มิสแกรนด์กระบี่ 2017.
ปาเมล่าเข้าร่วมการประกวดมิสแกรนด์กระบี่ 2017 และเมื่อวันที่ 1 กุมภาพันธ์ พ.ศ. 2560 เธอสามารถคว้าชัยชนะในการประกวดมิสแกรนด์กระบี่ 2017 มาครองได้สำเร็จ และได้ตำแหน่งเป็นมิสแกรนด์กระบี่คนที่ 2 ของประเทศไทย
มิสแกรนด์ไทยแลนด์ 2017.
ปาเมล่าเป็นตัวแทนจังหวัดกระบี่ในการประกวดมิสแกรนด์ไทยแลนด์ 2017 โดยเธอสามารถผ่านเข้ารอบ 13 คนสุดท้าย ในการประกวดขวัญใจเชียงใหม่ และเข้ารอบ 8 คนสุดท้าย Best Voice และเมื่อวันที่ 8 กรกฎาคม พ.ศ. 2560 ในการประกวดรอบตัดสิน เธอสามารถคว้าตำแหน่งชนะเลิศมิสแกรนด์ไทยแลนด์ 2017 มาครองได้สำเร็จ และนับว่าเป็นมิสแกรนด์กระบี่คนแรกที่สามารถคว้าชัยชนะในการประกวดมิสแกรนด์ไทยแลนด์ และเป็นตัวแทนจากภาคใต้คนที่สามที่ชนะเลิศในการประกวด
มิสแกรนด์อินเตอร์เนชันแนล 2017.
ปาเมล่าเป็นตัวแทนประเทศไทยในการประกวดมิสแกรนด์อินเตอร์เนชันแนล 2017 โดยมีการประกวดรอบตัดสิน เมื่อวันที่ 25 ตุลาคม พ.ศ. 2560 ณ เกาะฟู้โกว๊ก ประเทศเวียดนาม แพมผ่านเข้ารอบ 10 คนสุดท้าย พร้อมกับคว้ารางวัลพิเศษ มิสพาราไดซ์เคฟเฮอริเทจ
สำนักข่าวโครเอเชีย

สำนักข่าวโครเอเชีย (ไฮนา)  เป็นสำนักข่าวรัฐบาลแห่งชาติประจำประเทศโครเอเชีย ก่อตั้งขึ้นเมื่อวันที่ 26 กรกฎาคม ค.ศ. 1990 สำนักข่าวโครเอเชียตั้งอยู่ที่ซาเกร็บ[1]
วงศ์งูน้ำ

วงศ์งูน้ำ เป็นวงศ์ของงูพิษอ่อนวงศ์หนึ่ง ใช้ชื่อวิทยาศาสตร์ว่า Homalopsidae เดิมทีเคยจัดเป็นวงศ์ย่อยของงูในวงศ์งูพิษเขี้ยวหลัง (Colubridae) ใช้ชื่อว่า Homalopsinaeแต่งูในวงศ์นี้มีพันธุกรรมที่มีความแตกต่างจากวงศ์งูพิษเขี้ยวหลัง แยกออกมาเป็นอีกวงศ์
มีลักษณะโดยรวม คือ ช่องเปิดจมูกอยู่ทางด้านบนของหัวและมีแผ่นลิ้นปิด ตามีขนาดเล็กและอยู่ทางด้านบนของหัว ช่องเปิดของท่อลมยืดยาวไปในโพรงจมูกได้ ทำให้หายใจได้ตามปกติเมื่อโผล่เฉพาะช่องเปิดจมูกขึ้นเหนือน้ำ บนหัวมีแผ่นเกล็ดนาซัลใหญ่กว่าแผ่นเกล็ดอินเตอร์นาซัล ฟัน 2–3 ซี่อยู่ทางด้านท้ายของขากรรไกรบนขยายใหญ่เป็นฟันเขี้ยวที่มีร่องอยู่ทางด้านหน้า ต่อมน้ำพิษเจริญ
งูในวงศ์นี้มีพฤติกรรมที่อาศัยและหากินในแหล่งน้ำเป็นหลัก ทั้งในแหล่งน้ำจืดสนิท, น้ำกร่อย และน้ำเค็ม หรือทะเล โดยทั่วไปจะหากินในน้ำตื้นเพื่อจับเหยื่อ โดยจะอาศัยและหากินในแหล่งน้ำจืดมากที่สุด กินปลาและกบเป็นอาหารหลัก หากินในเวลากลางคืน โดยจะกัดเหยื่อหลายครั้งเพื่อให้น้ำพิษเข้าสู่ตัวเหยื่อมากพอที่จะทำให้เหยื่อสลบได้ โดยมี งูกินปู ("Fordonia leucobalia") ที่วิวัฒนาการตัวเองให้อาศัยในน้ำกร่อยและทะเลได้เป็นอย่างดี เพื่อกินปู โดยการใช้ลำตัวรัดปูไว้แล้วกัดปล่อยน้ำพิษ
เป็นงูที่ออกลูกเป็นตัวทั้งหมด ครั้งละ 5–15 ตัว ในชนิดที่มีขนาดใหญ่จะให้ลูกได้ถึงครั้งละ 20–30 ตัว
พบกระจายพันธุ์ตั้งแต่ตอนใต้ของเอเชียใต้, เอเชียตะวันออกเฉียงใต้ จนถึงทางเหนือของออสเตรเลีย จำแนกออกเป็นสกุลได้ 28 สกุล มากกว่า 50 ชนิด ในประเทศไทยพบราว 14 ชนิด
การจำแนก.
สกุล
นูโปโกดิ

นูโปโกดิ (#เปลี่ยนทาง , , "Well, Just You Wait!") เป็นซีรีส์แอนิเมชัน ของ สหภาพโซเวียต และ รัสเซีย ผลิตโดย โซยุซมุลต์ฟิล์ม ซีรีส์ออกอากาศครั้งแรกในปี 1969 โดยเป็นแอนิเมชันที่เป็นที่นิยมใน สหภาพโซเวียต และ ประเทศในกลุ่มตะวันออก ตอนสุดท้ายออกอากาศในปี 2006 โดยซีรีส์นี้เป็นแนวตลก และ ผจญภัย โดยเป็นเรื่องราวของ artistic Wolf , ซึ่งใช้ทุกวิธีในการจับและกินกระต่าย Hare ("Zayats")
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
บั๊กมีน็อต

บั๊กมีน็อต  เป็น การบริการทางอินเทอร์เน็ตที่ให้ชื่อผู้ใช้และรหัสผ่านเพื่อให้ผู้ใช้อินเทอร์เน็ตเลี่ยงการถูกบังคับให้สมัครสมาชิกบนเว็บไซต์ โดยเว็บไซต์ถูกตั้งขึ้นเมื่อเดือนสิงหาคม ปีพ.ศ. 2546 โดยบุคคลนิรนาม ต่อมาเปิดเผยตัวในนามกายคิง (Guy King) และอนุญาตให้ผู้ใช้อินเทอร์เน็ตเข้าเว็บไซต์ซึ่งต้องสมัครสมาชิก เป็นการตอบโจทย์ของจำนวนเว็บไซต์ที่บังคับให้สมัครสมาชิกซึ่งเพิ่มขึ้น ผู้ใช้อินเทอร์เน็ตหลายคนพบว่าการสมัครสมาชิกนั้นน่ารำคาญและยังเป็นต้นตอของอีเมลขยะ
การใช้บริการ.
บั๊กมีน็อตให้ผู้ใช้บริการได้เพิ่มบัญชีผู้ใช้ใหม่สำหรับเว็บไซต์ที่สมัครได้โดยไม่เสียค่าใช้จ่าย อีกทั้งยังสนับสนุนให้ผู้ใช้ใช้ที่อยู่อีเมลใช้แล้วทิ้งในการสร้างบัญชีผู้ใช้นั้น ๆ อย่างไรก็ตามเว็บไซต์ไม่อนุญาตให้เพิ่มบัญชีของเว็บไซต์ที่มีค่าใช้จ่าย เพราะสามารถนำไปสู่การฉ้อโกงบัตรเครดิต
รีเทลมีน็อต.
ผู้ดำเนินการเว็บไซต์บั๊กมีน็อตได้ขยายเครือข่าย "มีน็อต" ในเดือนตุลาคม พ.ศ. 2549 โดยการเพิ่ม รีเทลมีน็อต ที่เป็นบริการหาและแบ่งปันโค้ดคูปองส่วนลด ผู้ใช้สามารถเพิ่มคูปองที่พวกเขาเจอผ่านช่องทางใดก็ได้ รวมไปถึงรายละเอียดและวันหมดอายุ นอกจากนี้ผู้ใช้ยังสามารถสแกนและอัปโหลดคูปองเพื่อให้คนอื่นพิมพ์ไปใช้
คัง ซึล-กี

คัง ซึล-กี (เกิด 10 กุมภาพันธ์ ค.ศ. 1994) หรือชื่อในการแสดงว่า ซึลกี เป็นนักร้องและนักเต้นชาวเกาหลีใต้ เธอเป็นสมาชิกของเรดเวลเวต และยูนิตย่อย เรดเวลเวต – ไอรีนแอนด์ซึลกี
ชีวิตช่วงแรกและการศึกษา.
คัง ซึล-กี เกิดเมื่อวันที่ 10 กุมภาพันธ์ ค.ศ. 1994 ที่อันซัน จังหวัดคย็องกี เธอเข้าเรียนระดับประถมศึกษาที่โรงเรียนประถมศึกษาอันซันโฮว็อน ระดับมัธยมศึกษาที่โรงเรียนมัธยมบย็อลมัง และระดับมัธยมศึกษาตอนปลายที่โรงเรียนมัธยมศิลปะการแสดงโซล เธอสามารถพูดได้ทั้งภาษาเกาหลีและภาษาญี่ปุ่น
อาชีพ.
ก่อนเปิดตัวและเอสเอ็มรุกกี.
ซึลกีเข้าเป็นศิลปินฝึกหัดของค่ายเอสเอ็มเอนเตอร์เทนเมนต์ในปี ค.ศ. 2007 ในเดือนธันวาคม ค.ศ. 2013 เธอได้ถูกเปิดเผยให้รู้จักกับสาธารณชนผ่านทางเอสเอ็มในโปรเจ็กต์ก่อนเปิดตัวที่ชื่อ เอสเอ็มรุกกี พร้อมกับเพื่อนร่วมวง ไอรีนและเวนดี
ในเดือนกรกฎาคม ค.ศ. 2014 เธอได้ร้องร่วมกับเฮนรี หลิว ในเพลง "บัตเตอร์ฟลาย" จากอีพีของเขา "แฟนแทสติก" นอกจากนี้เธอยังปรากฏตัวในมิวสิกวิดีโอเพลง "แฟนแทสติก" อีกด้วย
2014–ปัจจุบัน: เรดเวลเวตและกิจกรรมเดี่ยว.
ซึลกีเปิดตัวอย่างเป็นทางการกับเรดเวลเวต เมื่อวันที่ 1 สิงหาคม ค.ศ. 2014 ด้วยซิงเกิล "แฮปปีเนส"
ในเดือนมกราคม ค.ศ. 2015 เธอได้รับบทนำในละครเพลงเรื่อง "สคูลออซ" ในบทโดโรธี เกล ตั้งแต่เดือนเมษายนถึงพฤษภาคม เธอเข้าร่วมในรายการวาไรตีโชว์ "ออฟทูสกูล" ที่ออกอากาศทางช่องเจทีบีซี
ในเดือนกรกฎาคม ค.ศ. 2016 เธอออกซิงเกิล "โดนต์พุชมี" กับเวนดี ประกอบละครเรื่อง "หยุดหัวใจไว้ลุ้นรัก" ทางช่องเคบีเอส2 ในเดือนตุลาคม ค.ศ. 2016 ซึลกีเป็นผู้เข้าแข่งขันในรายการ "คิงออฟมาสก์ซิงเกอร์" ในนามหน้ากากซินีมาเฮฟเวน
วันที่ 18 พฤศจิกายน ซึลกีร้องเพลง "ยู, จัสต์ไลก์แดต" ประกอบซีรีส์สำหรับเกม "เบลดแอนด์โซล" ต่อมาในวันที่ 30 ธันวาคม ซึลกีกับเวนดี และศิลปินคนอื่น ๆ ในเอสเอ็ม ออกซิงเกิล "ซาวด์ออฟยัวร์ฮาร์ต" ซึ่งเป็นเพลงเพื่อการกุศลในโปรเจ็กต์ของเอสเอ็มสเตชัน
ในเดือนมกราคม ค.ศ. 2017 เธอออกซิงเกิล "ไอแคนโอนลีซียู" ร่วมกับเวนดี ประกอบละครทางช่องเคบีเอส2เรื่อง "ฮวารัง บัลลังก์วังบุปผา" ต่อมาในวันที่ 22 มกราคม เธอได้ร่วมงานกับเยซ็อง สมาชิกวงซูเปอร์จูเนียร์ ในเพลง "ดาร์ลิงยู" ในโปรเจ็กต์ของเอสเอ็มสเตชัน
รายชื่อแหล่งมรดกโลกในประเทศเอริเทรีย

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศเอริเทรียทั้งสิ้น 1 แหล่ง
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศเอริเทรียมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 1 แห่ง
รายชื่อแหล่งมรดกโลกในประเทศแองโกลา

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศแองโกลาทั้งสิ้น 1 แหล่ง
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศแองโกลามีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 13 แห่ง
การขูดกระดานดำ

การขูดกระดานดำ  ด้วยเล็บก่อให้เกิดเสียงและความรู้สึกที่คนส่วนใหญ่รู้สึกรำคาญ ต้นเหตุของปฏิกิริยาโดยกำเนิดถูกวิจัยในขอบเขตของจิตสวนศาสตร์  (สาขาหนึ่งของจิตวิทยาซึ่งเกี่ยวกับการรับรู้เสียงและผลกระทบทางสรีรวิทยา)
ข้อสันนิษฐานมรดกจากไพรเมต.
 หนึ่งในคำอธิบายของปฏิกิริยาต่อเสียงที่น่ากลัว คือ ความใกล้เคียงของเสียงกับเสียงเตือนภัยของไพรเมต เมื่อย้อนกลับไปในยุคก่อนประวัติศาสตร์ อย่างไรก็ตาม งานวิจัยกับลิงโลกใหม่พบว่าพวกมันมีปฏิกิริยาคล้ายกันต่อทั้งเสียงสูงซึ่งคล้ายเสียงของเล็บขูดกับกระดานดำ และ white noise หรือเสียงที่ที่ความถี่สม่ำเสมอในแอมพลิจูดเดียวกัน ในทางกลับกัน มนุษย์มีความไม่ชอบ white noise น้อยกว่าการขูดกระดาน
ข้อสันนิษฐานทางสรีรวิทยา.
ในพ.ศ. 2555 การวิจัยโดย Michael Oehler และ Christoph Reuter นำสู่ข้อสันนิษฐานว่าความไม่รื่นรมย์ของเสียงมาจากเรโซแนนซ์ทางเสียง เนื่องจากสรีรของช่องหูมนุษย์ ที่ขยายเสียงในความถี่เฉพาะ โดยเฉพาะระยะตั้งแต่ 2000 ถึง 4000 Hz ในระยะนี้เสียงสามารถกระตุ้นความเจ็บปวดในหูของมนุษย์ได้
จูล่ง ขุนพลเทพสงคราม

<ns>0</ns>
 <revision>
 <parentid>11590623</parentid>
 <timestamp>2025-01-01T07:57:56Z</timestamp>
 <contributor>
 <username>จำเริญ1412</username>
 </contributor>
 <origin>12057106</origin>
 <model>wikitext</model>
 <format>text/x-wiki</format>
จูล่ง ขุนพลเทพสงคราม  (อังกฤษ:The God Of War, Zhau Yun, Chinese Hero Zhao Zilong; ; พินอิน: "Wǔ Shén Zhào Zǐlóng"; ฮันกึล: 무신조자룡; ความหมาย: "จูล่ง เทพเจ้าศิลปะการต่อสู้") เป็นละครโทรทัศน์ที่ออกกาศในประเทศจีนตั้งแต่วันที่ 3 เมษายน จนถึง 5 พฤษภาคม ค.ศ. 2016 ทั้งหมด 49 ตอน กล่าวถึงประวัติของจูล่ง 1 ใน 5 ทหารเสือแห่งจ๊กก๊ก นำแสดงโดย หลิน เกิงซิน,  อิม ยุนอา ออกอากาศในประเทศไทยทางช่อง 3 แฟมิลี่ ตั้งแต่วันที่ 30 พฤษภาคม ค.ศ. 2017 เวลา 18.20 น. ทุกวันเสาร์และอาทิตย์
เนื้อเรื่องย่อ.
สมัยราชวงศ์ฮั่นตอนปลาย เกิดกบฎขึ้นมากมาย ขันทีกุมอำนาจ โจรชั่วขูดรีดชาวบ้าน หนึ่งในนั้นคือตั๋งโต๊ะ ทรราชผู้บงการฮ่องเต้น้อย สิ่งเดียวที่จะยุติทุกอย่างลงได้คือเทพศาสตราทั้งสอง กระบี่อี่เทียนและกระบี่ชิงกัง แต่ทว่าไม่มีผู้ใดล่วงรู้ถึงที่อยู่ของคนที่ถือกระบี่สองเล่มนี้ ซึ่งมีแต่เพียง จูล่ง บุตรชายคนเดียวของ เตียวอัง หนึ่งในผู้ถือกระบี่ ต้องแบกรับชะตากรรมของชาติบ้านเมืองเอาไว้
นักแสดง.
นักแสดงนำ
นักแสดงรอง
การสร้างและการออกฉาย.
"The God Of War, Zhau Yun" เป็นละครโทรทัศน์ในสังกัดสถานีโทรทัศน์หูหนาน ด้วยทุนสร้างถึง 32 ล้านเหรียญสหรัฐ (ประมาณ 1,000 ล้านบาท) ในการสร้าง โดยเริ่มถ่ายทำตั้งแต่เดือนมกราคม ค.ศ. 2015 ละครโทรทัศน์เรื่องนี้ถือว่าเป็นผลงานการแสดงครั้งแรกในละครต่างประเทศ และการใช้ภาษาจีนของยุนอา หรือ อิม ยุนอา หนึ่งในสมาชิกเกิร์ลกรุปเกิลส์เจเนอเรชัน ไอดอลเกาหลีที่มีชื่อเสียงและได้รับความนิยม มารับบท หม่าหยุนหลู หรือ แฮหัวซิงอี้ ซึ่งเป็นตัวละครสมมติไม่มีในวรรณกรรมสามก๊ก ซึ่งระหว่างการถ่ายทำเธอเกือบได้รับบาดเจ็บจากการตกหลังม้าด้วย แต่ทว่าได้ หลิน เกิงซิน ที่รับบทเป็นจูล่งช่วยไว้ได้ทัน
และออกฉายในหลายประเทศในแถบเอเชีย รวมถึงประเทศไทยด้วย
เจ้าหญิงซัยน์ บินต์ อัลฮุซัยน์

เจ้าหญิงซัยน์ บินต์ อัลฮุซัยน์ (เกิดวันที่ 23 เมษายน ค.ศ. 1968) เป็นพระราชธิดาพระองค์ที่ 3 เป็นพระราชบุตรพระองค์ที่ 5 ในจำนวนพระบุตรทั้ง 11 ใน สมเด็จพระราชาธิบดีฮุซัยน์แห่งจอร์แดน ประสูติแต่ เจ้าหญิงมูนา อัลฮุซัยน์ เป็นพระราชขนิษฐาร่วมพระอุทร สมเด็จพระราชาธิบดีอับดุลลอฮ์ที่ 2 และ เจ้าหญิงอาอิชะฮ์ บินต์ อัลฮุซัยน์ ทรงเสกสมรสกับ มาคอฟ อัล-ซาอี มีพระบุตร 3 คน
เจ้าหญิงอีมาน บินต์ อัลฮุซัยน์

เจ้าหญิงอิมาน บินต์ อัลฮุซัยน์  เป็นพระราชธิดาพระองค์ที่ 5 และพระราชบุตรพระองค์ที่ 10 ในจำนวนพระบุตรทั้ง 11 ใน สมเด็จพระราชาธิบดีฮุสเซนแห่งจอร์แดน ประสูติแต่ สมเด็จพระราชินีนูร์แห่งจอร์แดน เป็นพระราชขนิษฐาร่วมพระราชบิดาใน สมเด็จพระราชาธิบดีอับดุลลอฮ์ที่ 2 ทรงเสกสมรสกับ ซาร์ต มิเซล มิซา มีพระบุตร 1 คน
เจ้าหญิงรอยะฮ์ บินต์ อัลฮุซัยน์

เจ้าหญิงรอยะฮ์ บินต์ อัลฮุซัยน์  เป็นพระราชธิดาและพระราชบุตรพระองค์เล็กที่สุด ในจำนวนพระบุตรทั้ง 11 ใน สมเด็จพระราชาธิบดีฮุสเซนแห่งจอร์แดน ประสูติแต่ สมเด็จพระราชินีนูร์แห่งจอร์แดน เป็นพระราชขนิษฐาร่วมพระราชบิดาใน สมเด็จพระราชาธิบดีอับดุลลอฮ์ที่ 2 ทรงเสกสมรสกับ ซาร์ต มิเซล มิซา มีพระบุตร 1 คน
วีกิมีกิ

วีกิมีกิ (เกาหลี : 위키미키) เป็นกลุ่มนักร้องหญิงจากประเทศเกาหลีใต้ ภายใต้สังกัดค่าย Fantagio Music ต้นสังกัดของวง Hello Venus , แอสโตร วันที่ 6 กรกฎาคม 2560 Fantagio Music ได้เปิดเผยชื่อโปรเจกซ์ I-teen girls อย่างเป็นทางการชื่อว่า ‘Weki Meki’ (วีกิ มีกิ) ชื่อ “Weki Meki” ว่า “Meki” หมายถึงเด็กสาวทั้ง 8 ที่มีเอกลักษณ์ของตัวเอง ที่ถือกุญแจคนละอัน ส่วน “Weki” หมายถึงเด็กสาวที่มารวมตัวกันเป็นกลุ่มนำกุญแจของแต่ละคนมาเปิดโลกใหม่ ชื่อนี้ยังมีความหมายอีกด้าน “we” (เรา) และ “me” (ฉัน) จากสองคำรวมเป็น “WEME” มีความหมายว่า สมาชิกทั้ง 8 มารวมตัวกันเป็นกลุ่ม ชื่อกลุ่มนี้ ออกเสียงคล้ายกับ “We key me key” (ประมาณว่า กุญแจฉัน กุญแจเรา) โดยมีชื่อที่เป็นที่รู้จักก่อนเดบิวต์อย่างเป็นทางการว่า ไอทีนเกิร์ล (I-teen girls) ปัจจุบันวีกิมีกิ ได้ยุติกิจกรรมวงแล้ว เนื่องจากสมาชิกทั้งหมดไม่ต่อสัญญาและสิ้นสุเดสัญญาโดยทางวงได้ปล่อยเพลงสุดท้ายคือ "CoinciDestiny" ก่อนจะแยกย้ายไปอาชีพของตนเองและทำกิจกรรมเดี่ยวของตัวเอง
มินาโมโตะ โนะ ซือชิ

มินาโมโตะ โนะ ซือชิ (? – กันยายน ค.ศ. 1221) พระชายาในจักรพรรดิญี่ปุ่นเป็นธิดาใน มินาโมโตะ โนะ มิชิมุเนะ และเป็นพระชายาใน จักรพรรดิสึจิมิกาโดะ จักรพรรดิองค์ที่ 83 รวมถึงเป็นพระราชมารดาใน จักรพรรดิโกะ-ซะงะ จักรพรรดิองค์ที่ 88 และ เจ้าชายนินโจ
คณิตศาสตร์ชีววิทยา

คณิตศาสตร์ชีววิทยา  คือ งานวิจัยสหพันธวิชาทางวิทยาศาสตร์ซึ่งประยุกต์ใช้ได้หลายแบบ คณิตศาสตร์ชีววิทยามุ่งไปที่การแสดงทางคณิตศาสตร์ การรักษา และสร้างแบบจำลองของแนวทางปฏิบัติทางชีววิทยา โดยใช้เทคนิกและเครื่องมือของคณิตศาสตร์ประยุกต์ ที่สามารถนำไปประยุกต์ใช้ได้ทั้งทางทฤษฎีและทางปฏิบัติ ด้านงานวิจัยชีววิทยา ชีวการแพทย์ และเทคโนโลยีชีวภาพ การบรรยายระบบในเชิงปริมาณแปลว่าพฤติกรรมของระบบเหล่านั้นสามารถถูกทำนาย โดยต้องการแบบจำลองทางคณิตศาสตร์ที่มีความแม่นยำ
คณิตศาสตร์ชีววิทยาใช้หลายส่วนประกอบจากคณิตศาสตร์ และมีส่วนร่วมในการพัฒนาเทคนิกใหม่ ๆ
ประวัติ.
ประวัติตอนต้น.
คณิตศาสตร์ถูกนำไปใช้กับชีววิทยาตั้งแต่สมัยคริสต์ศตวรรษที่ 19
ฟริตซ์ มึลเลอร์ (Fritz Müller) อธิบายประโยชน์เชิงวิวัฒนาการของสิ่งที่ตอนนี้ถูกเรียกว่าการเลียนแบบของมึลเลอร์ (Müllerian mimicry) ในปีค.ศ. 1879 และนับเป็นคนแรกที่ใช้เหตุผลทางคณิตศาสตร์ในนิเวศวิทยาเชิงวิวัฒนาการ เพื่อแสดงให้เห็นว่าผลกระทบของการคัดเลือกโดยธรรมชาติจะมีอิทธิพลมากเพียงใด เว้นแต่จะนับคำโต้เถียงของมาลธัสเกี่ยวกับผลกระทบของการเติบโตทางประชากรที่ส่งผลกระทบต่อชาลส์ ดาร์วิน: มาลธัสอ้างว่าการเติบโตจะเป็นแบบ "เรขาคณิต" ในขณะที่ทรัพยากรณ์ (ความสามารถในการรับรองของสิ่งแวดล้อม) สามารถเติบโตแบบเลขคณิตเท่านั้น
การเติบโตเมื่อไม่นานมานี้.
ความสนใจในด้านนี้ได้ขยายอย่างรวดเร็วตั้งแต่ปีค.ศ. 1960 โดยมีเหตุผลบางประการดังนี้:
บันทึก.
<templatestyles src="Reflist/styles.css" />
อู๋ เหล่ย์ (นักแสดง)

อู๋ เหล่ย (อักษรโรมัน: Leo Wu Lei; เกิด 26 ธันวาคม ค.ศ. 1999) เป็นนักแสดงชาวจีน รู้จักกันในประเทศจีนว่า "น้องชายของจีน" 
เขาปรากฏตัวครั้งแรกในโฆษณาเมื่ออายุได้สามขวบ ในปี พ.ศ. 2550 เปิดตัวการแสดงอย่างเป็นทางการจากการรับบท นาจา ในละครเรื่อง "The Legend and the Hero" นอกจากนี้ เขายังเป็นที่รู้จักจากบทบาทสนับสนุนในเรื่อง "Nirvana in Fire" และ "The Whirlwind Girl" (2015) และการแสดงในเรื่อง "Fight Breaks Sphere" (2018) และ "The Long Ballad" (2021) และ" Love like The Galaxy" (2022) 
ในปี ค.ศ. 2011 เขาได้รับรางวัล Flying Apsaras Awards ครั้งที่ 28 สาขานักแสดงหน้าใหม่ยอดเยี่ยม จากการแสดงในเรื่อง "Mo's Mischief "ในปี พ.ศ. 2559 เขาได้รับการเสนอชื่อเข้าชิงรางวัล Huading Awards ครั้งที่ 19 สาขานักแสดงหน้าใหม่ยอดเยี่ยม จากบทบาทของเขาในเรื่อง "Nirvana in Fire" ในปี ค.ศ. 2018 เขาสอบเข้า Beijing Film Academy ได้อันดับที่หนึ่งของประเทศ
อู๋อยู่ในอันดับที่ 63 ในรายการ China Celebrity 100 ของ "ฟอบส์" ในปี พ.ศ. 2560 อันดับที่ 29 ในปี พ.ศ. 2562 และอันดับที่ 47 ในปี พ.ศ. 2563
ประวัติ.
อู๋ เหล่ย เริ่มเข้าสู่วงการเมื่ออายุ 3 ปีโดยการเชื้อเชิญให้ไปแสดงโฆษณาของผลิตภัณฑ์อาหารเสริมชื่อ《黄金搭档》ภายใน2ปีหลังจากนั้น อู๋ เหล่ย ก็ได้ร่วมแสดงโฆษณามากกว่า 50ชิ้นถือเป็นจุดเริ่มต้นทางด้านการแสดงของ อู๋ เหล่ย เดือนมีนาคม ปี 2005ได้เข้าร่วมแสดงเรื่อง "ยอดขุนพลตระกูลหยาง" ในบทของ"หยางลิ่วหลาง"(วัยเด็ก) เดือนธันวาคมปีเดียวกันก็เข้าร่วมแสดงเรื่อง "ศึกเทพสวรรค์ บัลลังก์มังกร" ในบทของ"นาจา"
ปี 2009 ได้รับคำชมจากผู้กำกับช่างจิ้ง ให้แสดงในซีรีส์ขำขันแห่งปี เรื่อง Home with Aliens ในบทของถังปู้ขู่ โดยซีรีส์เรื่องนี้เริ่มออนแอร์ครั้งแรกในช่วงปิดเทอมหน้าร้อนพร้อมกันหลายช่อง 
ปี 2010 แสดงนำในบทของหม่าเสี่ยวเที่ยวที่ซุกซนแต่กลับมีน้ำใจ ในละครสำหรับครอบครัวเรื่อง Naughty boy Xiaotiao Ma และได้รับรางวัลเฟยเทียน ในสาขานักแสดงเด็กจากละครเรื่องนี้ 
เดือนสิงหาคม ปี 2013 ร่วมแสดงเรื่องเอี้ยก่วยเจ้าอินทรี หรือมังกรหยก2 ในบทของเอี้ยก่วย(วัยเด็ก)
เดือนกุมภาพันธ์ ปี 2014 แสดงละครวางแผนกลยุทธย้อนยุคเรื่องหลางหยาป่างในบทเฟยหลิวผู้ถึงแม้สติจะไม่สมประกอบแต่เก่งกาจด้านการต่อสู้ หน้าตาน่าเอ็นดู ในปีเดียวกันได้แสดงละครต่อสู้ย้อนยุคเรื่องThe Legend of Qin ในบทจื่ออิง ในเดือนตุลาคมแสดงละครแฟนตาซีโบราณเรื่องศึกอภินิหารตำนานขุนเขาทะเลในบทของสือเพ่ยเพ่ยผู้สดใสและซุกซน 
เดือนกุมภาพันธ์ ปี 2015 แสดงนำในละครออนไลน์ย้อนยุคเรื่องเซียนกระบี่พิชิตมาร ในบทนักแสดงนำชาย หลี่เซียวเหยา เดือนเมษายน เริ่มอัดรายการ SMART7 รับผิดชอบเป็นหัวหน้ากลุ่มผู้ท้าชิง เดือนธันวาคมเริ่มอัดรายการเรียลลิตี้เกมส์โชว์ชื่อ 24 Hours ซีซั่นแรก(โดยสองเทปแรกมีการถ่ายทำในประเทศไทย) วันที่28ธันวาคมแสดงละครแฟนตาซีย้อนยุคเรื่อง ตำนานเบญจดารา 
เดือนมีนาคม ปี 2016 ร่วมแสดงในภาพยนตร์ตำนานโบราณซึ่งมีจางเฟิงอี้แสดงนำเรื่อง Nezha วันที่ 7สิงหาคมแสดงภาพยนตร์เรื่อง Asura รับบทเป็นนักแสดงนำ วันที่7กันยายนร่วมแสดงภาพยนตร์เรื่อง S.M.A.R.T.:chase 
วันที่ 8มกราคม ปี 2017 เริ่มอัดรายการ24 Hours ซีซั่นสอง วันที่ 16มกราคมแสดงเรื่อง Fights Break Spheres ในบทพระเอกเซียวเอี๋ยน วันที่ 29 มีนาคม เริ่มอัดรายการเรียลลิตี้เกมส์โชว์ชื่อ 72 floor of mystery ซึ่งมีหนานไพ่ซานซูเป็นผู้คิดเกมส์หลัก
ปี 2018 อู๋ เหล่ย์ สอบเข้า Beijing Film Academy ได้ด้วยคะแนน 456 คะแนน คะแนนเป็นอันดับที่1จากการสอบทั่วประเทศ ในสาขาการแสดง
ผลงานการแสดง.
นิตยสาร.
โฆษณา/พรีเซนเตอร์/ถ่ายแบบ
ฟุจิวะระ ชิเงะโกะ (จักรพรรดิโกะ-ซังโจ)

ฟุจิวะระ ชิเงะโกะ (? – 30 กรกฎาคม 1605) พระสนมและพระราชมารดาในจักรพรรดิญี่ปุ่นโดยเป็นพระสนมใน จักรพรรดิโก-ซันโจ จักรพรรดิองค์ที่ 71 และเป็นพระราชมารดาใน จักรพรรดิชิรากาวะ จักรพรรดิองค์ที่ 72 
เมื่อเจ้าชายซาดาฮิโตะพระโอรสขึ้นสืบราชบัลลังก์เป็นจักรพรรดิชิรากาวะใน พ.ศ. 1611 ก็ได้สถาปนาพระราชมารดาที่สิ้นพระชนม์ไปแล้วเป็น โคไตโง หรือ พระราชชนนี
ฟูจิวาระ โนะ อิชิ (จักรพรรดิโฮริกาวะ)

ฟูจิวาระ โนะ อิชิ (1619 – 5 มีนาคม 1646) พระสนมและพระราชมารดาในจักรพรรดิแห่งญี่ปุ่นโดยเป็นพระสนมใน จักรพรรดิโฮะริกะวะ จักรพรรดิองค์ที่ 73 และเป็นพระราชมารดาใน จักรพรรดิโทะบะ จักรพรรดิองค์ที่ 74 หลังจากประสูติจักรพรรดิโทะบะได้ไม่นานพระสนมอิชิก็สิ้นพระชนม์
เมื่อจักรพรรดิโทะบะขึ้นสืบราชบัลลังก์ใน พ.ศ. 1650 ปีต่อมาคือ พ.ศ. 1651 ก็ได้สถาปนาพระราชมารดาให้มีสถานะเทียบเท่าพระราชชนนี
โอ้เธอ

โอ้เธอ เป็นซิงเกิลของ สงกรานต์-รังสรรค์ ปัญญาเรือน เจ้าของตำแหน่งแชมป์ The Voice Thailand Season 2 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้อง-แต่งทำนองโดย ปฏิเวธ อุทัยเฉลิม และเรียบเรียงโดย นที แสนทวี ,วิสารท กุลศิริ เพลงนี้ออกจำหน่ายครั้งแรกในวันที่ 26 พฤษภาคม พ.ศ. 2560 ในไอทูนส์
เนื้อหาเพลงพูดถึงเป็นเรื่องราวของคนรักคนหนึ่งที่แทบจะไม่มีเวลาในการมีลมหายใจแล้ว แต่เขากลับเลือกใช้ช่วงเวลาอันน้อยนิดเพื่อดูแลคนที่ตัวเองรัก
เนื้อหาของมิวสิกวีดิโอนี้ กำกับโดย ยุทธเลิศ สิปปภาค แสดงโดย กันต์ กันตถาวร ,ไอยวริญร์ ชื่นชอบ และจุตินันท์ ภิรมย์ภักดี โดยเล่าถึง คู่รักคู่หนึ่งที่รักกันมาก แต่ด้วยเหตุผลอะไรไม่ทราบ ฝ่ายชายอยู่ดีๆก็เดินออกมาจากชีวิตฝ่ายหญิงโดยไม่ได้บอกอะไร และยังคงเป็นคำถามที่ยังค้างคาใจฝ่ายหญิง...จนกระทั่งวันหนึ่งฝ่ายชายได้ติดต่อมาเพื่อขอเจอเป็นครั้งสุดท้ายก่อนที่เขาจะจากโลกนี้ไป ฝ่ายหญิงตอบตกลงทันทีเพราะต้องการคำตอบที่ยังคงติดอยู่ในใจ เพียง 2 วันกับเวลาที่เหลืออยู่ของกันต์ เค้าเลือกที่จะดูแลคนที่เค้ารักเป็นครั้งสุดท้ายคำถามได้ถูกตอบด้วยแพทย์ที่ดูแลกันต์ในฐานะผู้ป่วยมะเร็งระยะสุดท้าย ที่กันต์เลือกที่จะตัดสินใจเดินออกมาจากคนรัก เพราะอยากให้เธอมีความสุข ได้เจอคนที่สามารถดูแลเธอได้ตลอดไป ส่วนเค้าที่กำลังจะตายคงทำได้แค่ส่งเธอให้เริ่มต้นชีวิตใหม่ หลังจากที่คำถามถูกปลดล็อก เค้าทั้งคู่จึงเลือกที่จะใช้ชีวิตร่วมกันอีกครั้งกับเวลาที่นับถอยหลังทุกนาที
ฟุตบอลอาเซียนชิงแชมป์เยาวชนอายุไม่เกิน 15 ปี 2017

การแข่งขัน ฟุตบอลอาเซียนชิงแชมป์เยาวชนอายุไม่เกิน 15 ปี 2017 เป็นการแข่งขันครั้งที่ 12 ของ ฟุตบอลอาเซียนชิงแชมป์เยาวชนอายุไม่เกิน 16 ปี (ครั้งแรกของรุ่นอายุไม่เกิน 15 ปี) ที่จัดขึ้นโดย สหพันธ์ฟุตบอลอาเซียน สำหรับทีมชายของชาติเอเชียตะวันออกเฉียงใต้ที่มีอายุไม่เกิน 15 ปี โดยครั้งนี้ได้มีการเปลี่ยนแปลงการแข่งขันจากเดิมจะเป็นรุ่นอายุไม่เกิน 16 ปี เป็นรุ่นอายุไม่เกิน 15 ปี เพื่อเตรียมสำหรับ ฟุตบอลเอเชียเยาวชนอายุไม่เกิน 16 ปี 2018 รอบคัดเลือกที่ ประเทศไทย จะรับหน้าสื่อเป็นเจ้าภาพจัดการแข่งขัน โดยเป็นการหวนกลับมาสำหรับครั้งแรกนับตั้งแต่ยกเลิก ฟุตบอลอาเซียนชิงแชมป์เยาวชนอายุไม่เกิน 16 ปี 2009
โดยมีทีมทั้งหมด 12 ทีมที่จะลงเล่นในรายการนี้ ซึ่งนักเตะที่เกิดหลังวันที่ 1 มกราคม 2002 จะได้มีสิทธิ์เข้าร่วม แต่ละนัดจะมีเวลาของการแข่งขันอยู่ที่ 80 นาที ประกอบไปด้วยสองครึ่งๆละ 40 นาที
ทีมที่เข้าร่วม.
ไม่มีการลงเล่นในรอบคัดเลือก, และผู้เข้าร่วมทั้งหมดจะได้ผ่านเข้าสู่รอบสุดท้าย.
ด้านล่างนี้คือ 12 ทีมที่มาจากสมาคมสมาชิกของสหพันธ์ฟุตบอลอาเซียนจะเข้าสู่การแข่งขัน.
สนามที่ใช้จัดการแข่งขัน.
การแข่งขันรายการนี้จะมีการลงเล่นที่สองสนามใน ชลบุรี: สนามกีฬาสถาบันพลศึกษาชลบุรี (ใน เมืองชลบุรี), และ ชลบุรีสเตเดียม (ใน เมืองชลบุรี).
<templatestyles src="Col-begin/styles.css"/>
รอบแบ่งกลุ่ม.
สองทีมที่ดีที่สุดของแต่ละกลุ่มจะได้ผ่านเข้าสู่รอบรองชนะเลิศ.
รอบแพ้คัดออก.
ในรอบแพ้คัดออก, การดวลลูกโทษ เป็นวิธีที่จะใช้ตัดสินหาผู้ชนะถ้าจำเป็น (ต่อเวลาพิเศษ เป็นวิธีที่จะไม่ใช้).
อันดับดาวซัลโว.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
เจ้าหญิงซอนชิ

เจ้าหญิงซอนชิ (1509 – 24 พฤษภาคม 1528) เจ้าหญิงและพระสนมในจักรพรรดิญี่ปุ่นโดยพระองค์เป็นพระราชธิดาใน จักรพรรดิเรเซ จักรพรรดิองค์ที่ 63 ที่ประสูติแต่ ฟุจิวะระ โนะ ไคชิ เป็นพระเชษฐาร่วมพระราชมารดาเดียวกับ จักรพรรดิคะซัง จักรพรรดิองค์ที่ 65 ต่อมาพระองค์ได้ถวายตัวเป็นพระสนมใน จักรพรรดิเอ็งยู จักรพรรดิองค์ที่ 64
เรกีรุงส์เบิทเซียร์ค

เรกีรุงส์เบิทเซียร์ค  หรือย่อว่า Reg.-Bez. เป็นเขตการปกครองส่วนภูมิภาคของรัฐในประเทศเยอรมนี ซึ่งอาจเทียบได้กับจังหวัด ฝ่ายบริหารของเรกีรุงส์เบิทเซียร์คนั้นจะเรียกว่า "เรกีรุงส์เพร็ซซีดีอุม"  หรือ "เบิทเซียคส์เรกีรุง"  ผู้นำของฝ่ายบริหารจะเรียกว่า "เรกีรุงส์เพร็ซซีเด็นท์"  เรกีรุงส์เบิทเซียร์คนั้นไม่มีหน้าที่ออกข้อกำหนดหรือกฎหมายใด ๆ มีหน้าที่ทางปกครองในระดับภูมิภาคทั้งในเขตชนบทและเขตเมืองในอาณาเขตของตน
เรกีรุงส์เบิทเซียร์คนั้นถูกจัดตั้งขึ้นเป็นครั้งแรกในราชอาณาจักรบาวาเรีย (ค.ศ. 1808) สมัยช่วงการปฏิรูปปรัสเซีย (ค.ศ. 1806 ถึง 1816) เป็นยุคที่ราชอาณาจักรปรัสเซียได้แบ่งมณฑลหลาย ๆ แห่งออกเป็น 25 เรกีรุงส์เบิทเซียร์ค
เจ้าชายอากินาริ

เจ้าชายอากินาริ (1541 – 23 พฤษภาคม 1578) เจ้าชายแห่งราชวงศ์ญี่ปุ่นโดยพระองค์เป็นพระราชโอรสในอดีต จักรพรรดิคาซัง หรือ นีวกากุ จักรพรรดิองค์ที่ 64 ที่ประสูติแต่ ไทระ โนะ เฮชิ ซึ่งพระองค์ประสูติหลังจากที่พระราชบิดาสละราชบัลลังก์แล้ว
กังเงียวจิ

กังเงียวจิ (; โรมาจิ: "Gangyō-ji") เป็นวัดในเมืองเกียวโต พระภิกษุเฮ็นโจกวีคนสำคัญของญี่ปุ่นซึ่งเป็นพระราชนัดดาในจักรพรรดิคัมมุสร้างขึ้นเมื่อ พ.ศ. 1320 ซึ่งจักรพรรดิคาซัง จักรพรรดิพระองค์ที่ 64 ได้ใช้วัดแห่งนี้เป็นสถานที่ประกาศสละราชบัลลังก์เมื่อ พ.ศ. 1509 ทำให้วัดแห่งนี้มีชื่อเรียกอีกชื่อหนึ่งว่า คาซันจิ (; โรมาจิ: "Kazan-ji")
เจ้าหญิงอิชิ

เจ้าหญิงอิชิ (為子内親王; ? – 27 เมษายน 1442) เจ้าหญิงและเจ้าหญิงพระชายาในจักรพรรดิญี่ปุ่นโดยพระองค์เป็นพระราชธิดาใน จักรพรรดิโคโก จักรพรรดิองค์ที่ 58 ที่ประสูติแต่ จักรพรรดินีฮันชิ พระราชชนนี และเป็นพระขนิษฐาร่วมพระราชมารดาเดียวกับ จักรพรรดิอุดะ จักรพรรดิองค์ที่ 59 รวมถึงเป็นเจ้าหญืงพระชายาใน จักรพรรดิไดโงะ จักรพรรดิองค์ที่ 60 
เจ้าหญิงอิชิสิ้นพระชนม์เมื่อวันที่ 27 เมษายน พ.ศ. 1442 ระหว่างหรือหลังจากมีพระประสูติกาลพระธิดาพระองค์เดียวคือ เจ้าหญิงคังชิ
เจ้าชายฟัยศ็อล บิน ฮุซัยน์

เจ้าชายฟัยศ็อล บิน อัลฮุซัยน์ (ประสูติวันที่ 11 ตุลาคม ค.ศ. 1963) เป็นพระราชโอรสพระองค์ที่ 2 และพระราชบุตรพระองค์ที่ 3 ในจำนวนพระบุตรทั้ง 11 ใน สมเด็จพระราชาธิบดีฮุซัยน์แห่งจอร์แดน ประสูติแต่เจ้าหญิงมูนา อัลฮุซัยน์ เป็นพระราชอนุชาร่วมพระราชบิดาพระราชมารดาใน สมเด็จพระราชาธิบดีอับดุลลอฮ์ที่ 2 มีพระเชษฐาและพระขนิษฐาร่วมพระอุทร ดังนี้
ทรงเสกสมรสจำนวน 3 ครั้ง มีพระบุตร 6 พระองค์ และทรงอยู่ในลำดับที่ 3 ในการสืบราชบัลลังก์จอร์แดน ต่อจาก เจ้าชายอาซิม พระภาติยะ 
พระองค์ดำรงตำแหน่งเป็นผู้สำเร็จราชการแผ่นดินในช่วงที่พระเชษฐาเสด็จไปต่างประเทศเป็นครั้งคราว
มิทเทิลฟรังเคิน

มิทเทิลฟรังเคิน  หรือชื่อในภาษาอังกฤษคือ มิดเดิลฟรังโกเนีย  เป็นหนึ่งในเจ็ดส่วนภูมิภาค ("เรกีรุงชเบเซิร์ค") ของรัฐบาวาเรีย ประเทศเยอรมนี ตั้งอยู่บริเวณทางตะวันตกของรัฐบาวาเรีย บริเวณพรมแดนกับรัฐบาเดิน-เวือร์ทเทิมแบร์ค มีศูนย์กลางอยู่ที่เมืองอันส์บัค แต่เมืองใหญ่ที่สุดในเขตคือเมืองเนือร์นแบร์ก
เจ้าชายอะลี บิน อัลฮุซัยน์

เจ้าชายอาลี บิน อัลฮุซัยน์  เป็นพระราชโอรสพระองค์ที่ 3 และพระราชบุตรพระองค์ที่ 7 ในจำนวนพระบุตรทั้ง 11 ใน สมเด็จพระราชาธิบดีฮุสเซนแห่งจอร์แดน ประสูติแต่ สมเด็จพระราชินีอาลียาแห่งจอร์แดน เป็นพระราชอนุชาร่วมพระราชบิดาใน สมเด็จพระราชาธิบดีอับดุลลอฮ์ที่ 2 มีพระภคินีร่วมพระอุทร 1 พระองค์ คือ
ทรงเสกสมรสกับ นางสาวเรียม (ต่อมา : เจ้าหญิงเรียม อัล-อาลี) มีพระบุตร 2 พระองค์ 
ทรงอยู่ในลำดับที่ 6 ในการสืบราชบัลลังก์จอร์แดน
เจ้าชายฮัมซะฮ์ บิน อัลฮุซัยน์

เจ้าชายฮัมซะฮ์ บิน อัลฮุซัยน์ (ประสูติวันที่ 29 มีนาคม ค.ศ. 1980) เป็นพระราชโอรสพระองค์ที่ 4 และพระราชบุตรพระองค์ที่ 8 ในจำนวนพระบุตรทั้ง 11 ใน สมเด็จพระราชาธิบดีฮุสเซนแห่งจอร์แดน ประสูติแต่ สมเด็จพระราชินีนูร์แห่งจอร์แดน เป็นพระราชอนุชาร่วมพระราชบิดาใน สมเด็จพระราชาธิบดีอับดุลลอฮ์ที่ 2 มีพระอนุชาและพระขนิษฐาร่วมพระอุทร 3 พระองค์ คือ
ทรงเสกสมรสจำนวน 2 ครั้ง มีพระบุตร 7 พระองค์ 
ทรงอยู่ในลำดับที่ 8 ในการสืบราชบัลลังก์จอร์แดน
เจ้าชายฮาชิม บิน อัลฮุซัยน์

เจ้าชายฮาชิม บิน อัลฮุซัยน์  เป็นพระราชโอรสพระองค์เล็กและพระราชบุตรพระองค์ที่ 9 ในจำนวนพระบุตรทั้ง 11 ใน สมเด็จพระราชาธิบดีฮุสเซนแห่งจอร์แดน ประสูติแต่ สมเด็จพระราชินีนูร์แห่งจอร์แดน เป็นพระราชอนุชาร่วมพระราชบิดาใน สมเด็จพระราชาธิบดีอับดุลลอฮ์ที่ 2 มีพระเชษฐาและพระขนิษฐาร่วมพระอุทร 3 พระองค์ คือ
ทรงเสกสมรสกับ ฟาริดา มูฮัมหมัด อับดุลลาบา มีพระบุตร 4 พระองค์
ทรงอยู่ในลำดับที่ 9 ในการสืบราชบัลลังก์จอร์แดน
เซียงหยาง

<templatestyles src="Stack/styles.css"/>
เซียงหยาง  เป็นนครระดับจังหวัดทางตะวันตกเฉียงเหนือของมณฑลหูเป่ย์ ประเทศจีน และเป็นนครที่ใหญ่เป็นอันดับสองในมณฑลหูเป่ย์เรียงตามจำนวนประชากร เป็นที่รู้จักในชื่อ เซียงฝาน ตั้งแต่ปี 1950 ถึง 2010 มีแม่น้ำฮั่นไหลผ่านใจกลางเมืองเซียงหยาง และแบ่งเมืองออกเป็นเหนือ–ใต้ เมืองนี้เป็นการรวมกันของสองเมืองที่เคยอยู่แยกกัน ได้แก่ ฝานเฉิง และเซียงเฉิง รวมกันเป็นเมืองชื่อเซียงฝาน มาจนถึงปี 2010 เมืองเก่าเซียงหยางตั้งอยู่ทางใต้ของแม่น้ำฮั่น ซึ่งมีกำแพงเมืองที่ยังไม่เสียหายที่เก่าแก่ที่สุดแห่งหนึ่งในประเทศจีน ขณะที่ฝานเฉิงตั้งอยู่ทางเหนือของแม่น้ำฮั่น ทั้งสองเมืองมีบทบาททางประวัติศาสตร์ที่โดดเด่นทั้งในประวัติศาสตร์จีนโบราณและก่อนสมัยใหม่ ปัจจุบัน เมืองนี้เป็นเป้าหมายของการลงทุนของภาครัฐและภาคเอกชน เนื่องจากจีนมุ่งพยายามที่จะขยายเมืองและพัฒนามณฑลที่อยู่ทางตอนในของประเทศ ในปี 2017 ประชากรของนครระดับจังหวัดเซียงหยางมีจำนวน 5.65 ล้านคน โดยในจำนวนนี้เป็นผู้อยู่อาศัยในพื้นที่เขตเมือง 3.37 ล้านคน
เขตการปกครอง.
นครระดับจังหวัดเซียงหยางแบ่งออกเป็นเขตการปกครองระดับอำเภอจำนวน 9 แห่ง ได้แก่ 3 เขต, 3 นครระดับอำเภอ และ 3 อำเภอ
และยังแบ่งย่อยลงอีกเป็นเขตการปกครองระดับตำบลจำนวน 159 แห่ง ได้แก่ 106 เมือง, 29 ตำบล และ 24 แขวง
ชวาเบิน

ชวาเบิน  หรือชื่อในภาษาอังกฤษคือ สเวเบีย  เป็นหนึ่งในเจ็ดส่วนภูมิภาค ("เรกีรุงชเบเซิร์ค") ในรัฐบาวาเรีย ประเทศเยอรมนี ตั้งอยู่ทางตะวันตกเฉียงใต้ของบาวาเรียติดกับพรมแดนรัฐบาเดิน-เวือร์ทเทิมแบร์ค ทางทิศใต้ติดกับพรมแดนประเทศออสเตรีย ดินแดนนี้ในอดีตมีดยุกจากราชวงศ์โฮเอ็นชเตาเฟินเป็นผู้ปกครอง ต่อมาถูกผนวกเข้ากับรัฐบาวาเรียในค.ศ. 1803
ฟูจิวาระ โนะ ทากาอิโกะ

ฟูจิวาระ โนะ ทากาอิโกะ (1385 – 6 พฤษภาคม 1453) พระสนมและพระราชชนนีในจักรพรรดิญี่ปุ่นโดยเป็นพระสนมใน จักรพรรดิเซวะ จักรพรรดิองค์ที่ 56 และเป็นพระราชมารดาใน จักรพรรดิโยเซ จักรพรรดิองค์ที่ 57 
เมื่อจักรพรรดิโยเซขึ้นสืบราชบัลลังก์ต่อจากจักรพรรดิเซวะเมื่อ พ.ศ. 1419 ก็ได้สถาปนาพระราชมารดาให้มีสถานะเทียบเท่าพระราชชนนี
อุนเทอร์ฟรังเคิน

อุนเทอร์ฟรังเคิน  หรือชื่อในภาษาอังกฤษคือ โลว์เออร์ฟรังโกเนีย  เป็นหนึ่งในเจ็ดส่วนภูมิภาค ("เรกีรุงชเบเซิร์ค") ของรัฐบาวาเรีย ประเทศเยอรมนี ตั้งอยู่ทางตะวันตกเฉียงเหนือของบาวาเรีย มีพรมแดนติดกับรัฐบาเดิน-เวือร์ทเทิมแบร์คทางใต้, รัฐเฮ็สเซินทางตะวันตก และรัฐทือริงเงินทางเหนือ มีศูนย์กลางของส่วนภูมิภาคอยู่ที่เมืองเวือร์ซบูร์ก
กีฬาแห่งชาติ (ประเทศเวียดนาม)

กีฬาแห่งชาติเวียดนาม  เป็นการแข่งขันมหกรรมกีฬาหลากหลายชนิดในประเทศเวียดนาม ซึ่งจัดขึ้นทุก 4 ปี ครั้งล่าสุดจัดขึ้นในเดือนธันวาคม ค.ศ. 2014 ที่ นามดิ่ญ และจะครั้งถัดไปจะจัดขึ้นที่อานซาง ในปี ค.ศ. 2018
ฟูจิวาระ โนะ อากิราเกโกะ

ฟูจิวาระ โนะ อากิราเกโกะ (藤原明子; 829 – 22 มิถุนายน 900) เป็นพระสนมในจักรพรรดิมนโตกุ พระราชมารดาของจักรพรรดิเซวะ พระบิดาคือฟูจิวาระ โนะ โยชิฟูซะ ซึ่งเป็นไดโจไดจิง พระมารดาคือ มินาโมโตะ โนะ คิโยฮิเมะ พระธิดาของจักรพรรดิซางะ
ใน ค.ศ. 864 ตรงกับปีที่ 6 ในรัชสมัยจักรพรรดิเซวะพระองค์ได้สถาปนาพระสนมอะกิระเคะอิโกะพระราชมารดาให้มีสถานะเทียบเท่าพระราชชนนี
โอเบอร์ฟรังเคิน

โอเบอร์ฟรังเคิน  หรือชื่อในภาษาอังกฤษคือ อัปเปอร์ฟรังโกเนีย  เป็นหนึ่งในเจ็ดส่วนภูมิภาค ("เรกีรุงชเบเซิร์ค") ของรัฐบาวาเรีย ประเทศเยอรมนี โดยอยู่ทางตอนใต้ของเยอรมนี โดยภูมิภาคนี้เป็นส่วนหนึ่งของภูมิภาคทางประวัติศาสตร์ ฟรังเคิน ("ดูเพิ่มที่: มิทเทิลฟรังเคิน และ โอเบอร์ไบเอิร์น") ทั้งหมดนี้เป็นส่วนหนึ่งของรัฐบาวาเรีย
ราชวงศ์หยวนเหนือ

ราชวงศ์หยวนเหนือ  ราชวงศ์ที่ถูกสถาปนาขึ้นเมื่อ ค.ศ. 1368 ภายหลังจากที่พวก มองโกล ถูก ราชวงศ์หมิง ขับไล่ออกจากดินแดนจีนโดยมี จักรพรรดิหยวนฮุ่ยจง จักรพรรดิองค์สุดท้ายแห่ง ราชวงศ์หยวน เป็นปฐมจักรพรรดิจนกระทั่งถึง ค.ศ. 1635 ที่ ชนเผ่าแมนจู เข้ายึดครอง
เจ้าชายมูฮัมหมัด บิน เฏาะลาล

เจ้าชายมูฮัมหมัด บิน เฏาะลาล  เป็นพระราชโอรสพระองค์ที่ 2 ใน สมเด็จพระเจ้าเฏาะลาลแห่งจอร์แดน กับสมเด็จพระราชินีไซน์ อัล-ชาราฟ เฏาะลาลแห่งจอร์แดน เป็นพระราชอนุชาใน สมเด็จพระราชาธิบดีฮุสเซนแห่งจอร์แดน เป็นพระราชปิตุลา(อาชาย) ใน สมเด็จพระราชาธิบดีอับดุลลอฮ์ที่ 2 ทรงเสกสมรสกับ นางฟาร์ยา (ภายหลัง :เจ้าหญิงฟาร์ยา อัล มูฮัมหมัด) มีพระโอรส 2 พระองค์ คือ
เจ้าชายเฏาะลาล บิน มูฮัมหมัด

เจ้าชายเฏาะลาล บิน มูฮัมหมัด  พระโอรสพระองค์แรกใน เจ้าชายมูฮัมหมัด บิน เฏาะลาล กับ เจ้าหญิงฟาร์ยา อัล-มูฮัมหมัด เป็นพระราชนัดดาใน สมเด็จพระเจ้าเฏาะลาลแห่งจอร์แดน เป็นพระราชภาติยะใน สมเด็จพระราชาธิบดีฮุสเซนแห่งจอร์แดน ทรงเสกสมรสกับ นางสาว กีดา ต่อมาได้รับการสถาปนาเป็น เจ้าหญิงกีดา อัล เฏาะลาล มีพระบุตร 3 พระองค์
ทรงอยู่ในลำดับที่ 12 ในการสืบราชบัลลังก์จอร์แดน
วิเชียร คันฉ่อง

วิเชียร คันฉ่อง (เกิด 27 กรกฎาคม พ.ศ. 2486) อดีตสมาชิกสภาผู้แทนราษฎรจังหวัดตรัง 6 สมัย อดีตสมาชิกวุฒิสภาจังหวัดตรัง และ อดีตเลขานุการกระทรวงศึกษาธิการ
ประวัติ.
วิเชียร คันฉ่อง เกิดเมื่อวันที่ 27 กรกฎาคม พ.ศ. 2486 สำเร็จการศึกษาชั้นประถมศึกษาจากโรงเรียน วัดควนวิเศษมูลนิธิ ตรัง ชั้นมัธยมศึกษาจากโรงเรียนวิเชียรมาตุ จังหวัดตรัง ระดับปริญญาตรี นิติศาสตรบัณฑิต จากมหาวิทยาลัยธรรมศาสตร์ ก่อนเข้าวงการการเมืองได้เปิดสำนักงานทนายความชื่อ “วิเชียร คันฉ่อง ทนายความ” เพื่อให้การช่วยเหลือแกคนที่ได้รับความเดือดร้อน 
งานการเมือง.
วิเชียร มีอาชีพเป็นทนายความ เนื่องด้วยนิสัยที่ซื่อตรงและเห็นอกเห็นใจชาวบ้าน ตัวอย่างเช่น การช่วยเหลือชาวบ้านที่เดือดร้อนโดยไม่คิดค่าตอบแทนทำให้มีชาวบ้านศรัทธาเป็นจำนวนมาก หลังจากที่ได้ทำอาชีพทนายความก็ตัดสินใจเริ่มเข้าวงการจากการลงสมัครเป็นสมาชิกเทศบาลนครตรัง โดยดำรงตำแหน่งอยู่ 1 สมัย หลังจากหมดสมัยก็ได้เข้าเป็นสมาชิกสภาจังหวัดและรับตำแหน่บประธานสภาจังหวัดตามลำดับ ระหว่างการดำรงตำแหน่งได้รับการชักชวนจาก นายชวน หลีกภัย เพื่อเข้าร่วม พรรคประชาธิปัตย์ จึงตัดสินใจลงสมัครเป็นสมาชิกผู้แทนราชฎรและได้รับเลือกตั้งครั้งแรก ใน พ.ศ. 2526 สังกัดพรรคประชาธิปัตย์ และได้รับเลือกเรื่อยมาจนถึง พ.ศ. 2539 รวม 6 สมัย รวมถึงได้รับตำแหน่งเลขานุการกระทรวงศึกษาธิการ 1 สมัย 
ใน พ.ศ. 2551 วิเชียร ลงสมัครรับเลือกตั้งสมาชิกวุฒิสภา และได้รับเลือกตั้ง 
หลังจากหมดวาระสมาชิกวุฒิสภา ก็ได้ยุติบทบาทในวงการการเมือง
สมาชิกสภาผู้แทนราษฎร.
วิเชียร คันฉ่อง ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ
สมาชิกวุฒิสภา.
วิเชียร คันฉ่อง ได้รับการเลือกตั้งเป็นสมาชิกวุฒิสภาทั้งหมด 1 สมัย คือ
ดับเบิลยูซีดับเบิลยู วูเมนส์ แชมเปียนชิป

ดับเบิลยูซีดับเบิลยู วูเมนส์ แชมเปียนชิป  เป็นเข็มขัดมวยปล้ำอาชีพประเภทรุ่นหญิงในสมาคม เวิลด์แชมเปี้ยนชิพเรสต์ลิง (WCW) ก่อตั้งขึ้นในวันที่ 29 ธันวาคม ค.ศ. 1996 จนถึงปี ค.ศ. 1997
อริญากร บวรวิศรุติ

อ๊ะ อริญากร บวรวิศรุติ นักแสดงชาวไทย มีผลงานที่เป็นที่รู้จักจากซิทคอม เพราะมีเธอ ในบท "สาลินี" หรือที่รู้จักกันในชื่อ "เจ๊สา" ทางช่องวัน 31
ประวัติ.
อ๊ะ อริญากร บวรวิศรุติ เริ่มบ่มเพาะความสนใจเกี่ยวกับการแสดงตั้งแต่วัยเด็ก ได้มีโอกาสเรียนร้องเพลงครั้งแรกที่ "โรงเรียนดนตรีมีฟ้า" และต่อมาได้เรียนเพิ่มเติมทางด้านร้องและทางด้านเต้น (แจ๊ส) เบื้องต้นที่ "โรงเรียนดนตรีเคพีเอ็น" โดยเข้าร่วมทำกิจกรรมที่เกี่ยวข้องกับการแสดงตั้งแต่ยังเรียนในระดับชั้นอนุบาลจนกระทั่งจบการศึกษาระดับปริญญา อ๊ะ อริญากรเริ่มชีวิตนักเรียนในระดับประถมศึกษาที่ โรงเรียนราชวินิต และมัธยมศึกษาตอนต้นที่ "โรงเรียนสาธิตสวนสุนันทา" และ "โรงเรียนอัมพรไพศาล" จนสำเร็จการศึกษาระดับชั้นมัธยมปลาย ในขณะที่เรียนอยู่ที่ "โรงเรียนอัมพรไพศาล" อ๊ะเข้าร่วมกิจกรรมการแสดงมาโดยตลอด เช่น ผู้นำเชียร์ ประธานสีแข่งขันกีฬา ตลอดจน ได้รับเลือกคฑากรของโรงเรียนในขณะอยู่ชั้นมัธยมศึกษาปีที่ 6 จนเมื่อสำเร็จการศึกษาระดับมัธยมศึกษาจึงได้เลือกศึกษาต่อในสาขาวิชาศิลปะการแสดง คณะนิเทศศาสตร์ มหาวิทยาลัยกรุงเทพ ซึ่งเป็นภาควิชาที่มีชื่อเสียงทางด้านการศิลปะการแสดง โดยเลือกเรียนวิชาเอกใน สาขาการแสดงและกำกับการแสดง 
ในขณะที่ศึกษาอยู่สาขาวิชาศิลปะการแสดง คณะนิเทศศาสตร์ มหาวิทยาลัยกรุงเทพ อ๊ะ อริญากรยังมีโอกาสได้เลือกกิจกรรมที่เกี่ยวกับการแสดงมากขึ้น โดยได้รับการคัดเลือกเป็นตัวแทนมหาวิทยาลัย ในการเป็นผู้นำเชียร์ "เชียร์ลีดเดอร์มหาวิทยาลัยกรุงเทพ" ในงานไทยแลนด์ยูนิเวอร์ซิตี้ลีก ฟุตบอลยูลีก และให้ความร่วมมือ เข้าร่วมกิจกรรมต่าง ๆ ของทางมหาวิทยาลัย ก่อนจบการศึกษา อ๊ะ อริญากร ได้ส่งสารนิพนธ์ทางด้านการแสดงในบทบาท แคลร์ ในละครเวที เรื่อง เดอะ เมดส์ ผลงานประพันธ์ที่มีชื่อเสียงระดับโลกของ ฌ็อง เฌอเนต์ (จากเรื่อง The Maids ในฉบับภาษาอังกฤษ ซึ่งแปลจากต้นฉบับภาษาฝรั่งเศสชื่อ Les Bonnes) ในระหว่างที่เป็นนักศึกษาเอกการแสดงและกำกับการแสดงนั้น อ๊ะ อริญากรได้สมัครเข้ารับการคัดเลือกเป็นหนึ่งนักแสดงละครเพลงเรื่อง ทวิภพ เดอะมิวสิคัล กับ บริษัท ซีเนริโอ จำกัด โดยได้รับคัดเลือกให้เป็นนักแสดงหมู่มวล ของละครเวทีทวิภพ เดอะ มิวสิคัล และถือว่าเป็นโอกาสก้าวสำคัญในการเข้าวงการด้วยความเป็นมืออาชีพ ทำให้ในระยะเวลาที่เรียนนั้นจึงต้องทั้งเรียนและทำงานคู่กันไป จนสำเร็จการศึกษาในระดับปริญญาในเวลาต่อมา
ต่อมา อ๊ะ อริญากรได้รับเลือกให้ร่วมแสดงในละครเพลงอีกหลายเรื่องให้กับ บริษัท ซีเนริโอ จำกัด รวมทั้งได้รับโอกาสให้ร่วมแสดงละครโทรทัศน์ กับ เอ็กแซคท์ และ ซีเนริโอ โดยเฉพาะอย่างยิ่งในบทบาทที่สร้างสีสัน มีชีวิตชีวา และสร้างเสียงหัวเราะ ผลงานเด่นคือ สาลินี จากซิทคอม เพราะมีเธอ ทาง ช่องวัน 31 ตัวละครที่สร้างสีสันและเสียงหัวเราะให้ผู้ชมในทุก ๆ ตอนที่ปรากฏตัว ด้วยคาแรกเตอร์ความสอดรู้สอดเห็นจนทำให้ถูกคนอื่นแกล้ง ล้อเลียน ด้วยเสียงร้องของช้างและถูกเรียกในฉายา น้องช้าง
รักไม่เอาถ่าน

My Dear Loser รักไม่เอาถ่าน เป็นรายการโทรทัศน์ ประเภทละครชุด ผลิตโดย จีเอ็มเอ็ม แกรมมี่ และจีเอ็มเอ็มทีวี ออกอากาศทุกวันอาทิตย์ เวลา 20:30 - 21:45 น. ทางช่องจีเอ็มเอ็ม 25 และออกอากาศย้อนหลังในวันเดียวกัน เวลา 22:30 น. ทางแอปพลิเคชันไลน์ทีวี
My Dear Loser รักไม่เอาถ่าน แบ่งออกเป็นทั้งหมด 3 ตอน ได้แก่ Edge of 17, Monster Romance และ Happy Ever After
เรื่องย่อ.
Edge of 17.
เรื่องราวความรักครั้งแรกของ โอ้ เด็กมัธยมวัย 17 ที่ดันไปตกหลุมรัก พีช ดาวโรงเรียนคนที่สูงเกินเอื้อม แถมยังเป็นแฟนกับ คอปเปอร์ คู่หูคู่อาฆาตเสียด้วย เขาในฐานะของเด็กห่วยสุดขี้แยจึงต้องลุกขึ้น "สู้" เพื่อเอาชนะใจเธอ และเอาชนะคู่แข่งตลอดกาลอย่างคอปเปอร์ให้ได้ 
Monster Romance.
เรื่องราวความรักของ ป้อง เด็กแว๊นซ์สุดหล่อที่ใช้ชีวิตเสเพลไปวันๆ ที่วันหนึ่งดันขับรถไปชนกับรถของ น้ำขิง คุณหนูไฮโซขี้เหวี่ยงขี้วีนแถมยังเอาแต่ใจ และเพราะอุบัติเหตุในครั้งนั้น ทำให้ป้องตกหลุมรักน้ำขิงเข้าเต็มอก เขาจึงต้องทำทุกอย่างเพื่อพิชิตใจเธอให้ได้ แม้ว่าในใจของเธอจะมี ต้นกล้า ชายหนุ่มวัยกลางคนที่เธอแอบชอบอยู่ และในวันที่แม่ของเขาเองก็ล้มลงถึงขั้นต้องผ่าตัดใหญ่เพื่อรักษาชีวิตก็ตาม
Happy Ever After.
เพราะตอนจบของนิทานหลายๆ เรื่อง เจ้าชายและเจ้าหญิงล้วนจะมีความสุขกันไปตลอดกาล แต่ถ้าเกิดว่าตอนจบของเรื่องกลายเป็นจุดเริ่มต้น แล้วมันจะเกิดอะไรขึ้นต่อจากนี้? เรื่องราวบทพิสูจน์รักแท้ของ ต้นกล้า ชายหนุ่มสุดห่วยที่ตกหลุมรัก กอหญ้า ดาวมหาวิทยาลัยสุดน่ารักแต่ก็ใช้ชีวิตห่วยไม่แพ้กัน ด้วยความต่างฐานะแบบสุดขั้วทำให้ไม่มีใครยอมรับการคบกันของทั้งคู่ แม้แต่ครอบครัวของกอหญ้าเอง แต่ทั้งคู่ก็ไม่ย่อท้อต่อโชคชะตาและออกมาใช้ชีวิตคู่ตามลำพังถึงสิบปี เวลาผ่านไปความรักของทั้งคู่ที่มีต่อกันเริ่มลดลงไปเรื่อย ๆ จนในที่สุดก็ถึงวันที่ต้องเลิกรา แต่วันนั้นกลับมีสิ่งหนึ่งเกิดขึ้นกับชีวิตของทั้งคู่ เมื่อกอหญ้ากำลังจะให้กำเนิดทายาทตัวน้อยในวันที่ความรักกำลังระหองระแหง ต้นกล้าจึงต้องลุกขึ้นเปลี่ยนแปลงตัวเองเพื่อต่อสู้กับโชคชะตาที่กำลังเกิดขึ้น แม้แต่กำแพงใหญ่ที่ต้นกล้าไม่เคยเผชิญมาก็ตาม แล้วบทสุดท้ายของรักแท้นี้จะจบด้วยรักนิรันดร์ดั่งฝัน หรือ มันจะล่มลงเพราะความห่วยของต้นกล้า
คาทอลิกแบบพื้นบ้าน

คาทอลิกพื้นบ้าน  เป็นศาสนาคริสต์นิกายโรมันคาทอลิกรูปแบบหนึ่งที่พบได้ในกลุ่มชาติพันธุ์ต่าง ๆ ที่นับถือนิกายนี้ทั่วโลก โดยเฉพาะในกลุ่มประเทศกำลังพัฒนา แม้ศาสนิกชนจะนิยามตนเองว่าเป็นคริสตัง แต่ทว่าการประพฤติปฏิบัติหรือถือธรรมเนียมบางประการขัดแย้งกับหลักคำสอนหรือธรรมเนียมปฏิบัติของนิกายโรมันคาทอลิกสายหลัก
คริสตังเหล่านี้จะมีการผสานความเชื่อกับหลักปฏิบัตินอกธรรมเนียมคาทอลิก โดยมีการบูชานักบุญร่วมกับเทพเจ้านอกศาสนาคริสต์ที่บางส่วนได้แยกออกไปเป็นลัทธิต่างหาก อาทิ วูดูของเฮติ, ซันเตรีอาของคิวบา และกาดอมเบลของบราซิล ซึ่งทั้งสามลัทธินี้เป็นการผสานความเชื่อระหว่างคาทอลิกกับศาสนาพื้นเมืองของชาวแอฟริกันตะวันตก นอกจากนี้ยังมีการผสานความเชื่อแบบคาทอลิกเข้ากับศาสนาดั้งเดิมของชาวอเมริกันพื้นเมือง เช่น ชาวมายาในกัวเตมาลา และชาวเกชัวในเปรู พวกเขายืนยันว่าพวกเขาเป็นคริสตชนที่ดี แม้ว่าจะบูชาเทพเจ้านอกคริสต์ศาสนาไปด้วยก็ตาม
ในประเทศญี่ปุ่น มีคริสต์ศาสนิกชนที่ตกทอดมาแต่ยุคเอโดะอาศัยอยู่ในประเทศอย่างหลบซ่อน เรียกว่าคากูเระคิริชิตัง  หรือคริสตังลับ พวกเขามีการผสานความเชื่อคาทอลิกเข้ากับพุทธ, ชินโต และการบูชาบรรพบุรุษ ซึ่งปัจจุบันแม้ญี่ปุ่นจะให้เสรีภาพในการนับถือศาสนาแล้ว แต่ยังมีคริสตชนบางส่วนปฏิเสธที่จะเข้าร่วมกับศาสนจักรคาทอลิกเพราะยังยึดถือศาสนาในแนวทางนี้ จึงถูกเรียกว่าฮานาเระคิริชิตัง  หรือคริสตังแปลกแยก
ในประเทศเม็กซิโก มีการบูชาซานตามูเอร์เต  หรือนักบุญมรณะ ซึ่งชาวเม็กซิกันให้ความเคารพนับถือในฐานะนักบุญผู้ช่วยให้รอดจากความตาย นักบุญองค์นี้จะให้พรแก่ผู้ที่ใช้ชีวิตเสี่ยงความตายหรือถูกทอดทิ้งจากสังคม โดยเฉพาะกลุ่มชนที่มีความหลากหลายทางเพศ, อาชญากร และพ่อค้ายาเสพติด แต่ทว่านักบุญองค์นี้มิได้รับการยอมรับจากคริสตจักร ซึ่งทางพระศาสนจักรคาทอลิกได้ออกมาประณามคติความเชื่อดังกล่าวว่าเป็น "ความเสื่อมโทรมของพระศาสนา"
ในประเทศไทย คริสตังไทยสามารถลอยกระทงได้โดยไม่ถือว่าผิดหลักศาสนา แต่เปลี่ยนจากการอธิษฐานถึงพระแม่คงคา ไปเป็นอธิษฐานขอบคุณพระเจ้าที่ประทานน้ำแก่มนุษย์แทน ส่วนคริสตังไทยเชื้อสายจีนสามารถไหว้บรรพบุรุษในประเพณีไหว้เจ้าได้ เพราะเป็นการแสดงความกตัญญูต่อบรรพชนผู้ล่วงลับ และคริสตังจีนบางนกแขวกจะมีพิธียิ้บเหนียมซึ่งเป็นพิธีปลงศพลักษณะคล้ายกับเทศกาลเชงเม้งทั้งยังมีพิธีกรรมบางประการนอกคริสต์ศาสนา แสดงให้เห็นถึงอิทธิพลของศาสนาพื้นบ้านจีนที่ถูกปรับให้สอดคล้องกับศาสนาคริสต์ นอกจากนี้มีชุมชนกะเหรี่ยงแห่งหนึ่งหนึ่งบูชาไม้กางเขนคล้องสายประคำที่ปักริมท้องนา เบื้องหน้าจัดโต๊ะบูชาสังเวยเครื่องเซ่นเพื่อให้พระเจ้าอวยพรสำหรับการเพาะปลูก อันแสดงให้เห็นถึงการผสานความเชื่อระหว่างคาทอลิกกับศาสนาผีซึ่งแต่เดิมจะบูชาโพสพแต่ที่นี้ได้เปลี่ยนไปบูชาพระเจ้าแทน
เสรีภาพสื่อ

เสรีภาพของสื่อ  เป็นหลักการพื้นฐานที่ว่าการสื่อสารและการแสดงออกผ่านสื่อต่าง ๆ ทั้งสื่อสิ่งพิมพ์และสื่ออิเล็กทรอนิกส์โดยเฉพาะสื่อสิ่งพิมพ์ควรถือเป็นสิทธิในการใช้อย่างเสรี เสรีภาพดังกล่าวหมายความถึงการปราศจากการแทรกแซงจากรัฐที่เกินขอบเขต การอนุรักษ์อาจทำได้โดยอาศัยรัฐธรรมนูญหรือการคุ้มครองและความมั่นคงทางกฎหมายอื่น ๆ เนื้อหาขัดแย้งกับสื่อที่ต้องเสียค่าใช้จ่าย ซึ่งชุมชน องค์กรตำรวจ และรัฐบาลได้รับค่าตอบแทนสำหรับลิขสิทธิ์ของตน
โดยไม่คำนึงถึงข้อมูลของรัฐบาล รัฐบาลใด ๆ อาจแยกแยะว่าเนื้อหาใดเป็นสาธารณะหรือได้รับการคุ้มครองจากการเปิดเผยต่อสาธารณะ สื่อของรัฐได้รับการคุ้มครองเนื่องจากเหตุผลข้อใดข้อหนึ่งจากสองเหตุผล ได้แก่ การจำแนกประเภทข้อมูลที่ละเอียดอ่อน หรือเป็นความลับ หรือความเกี่ยวข้องของข้อมูลเพื่อปกป้องผลประโยชน์ของชาติ รัฐบาลหลายแห่งยังอยู่ภายใต้ "กฎหมายเพื่อความโปร่งใส" หรือกฎหมายว่าด้วยเสรีภาพด้านข้อมูลซึ่งกำหนดขอบเขตผลประโยชน์ของชาติ และช่วยให้ประชาชนสามารถขอเข้าถึงข้อมูลที่รัฐบาลจัดขึ้นได้
ตามที่ปฏิญญาสากลว่าด้วยสิทธิมนุษยชนของสหประชาชาติ มีข้อบัญญัติไว้ในข้อที่ 19 ว่า: "ทุกคนมีสิทธิในอิสรภาพแห่งความเห็นและการแสดงออกสิทธินี้รวมถึงอิสรภาพในการที่จะถือเอาความคิดโดยปราศจากความแทรกสอดและที่จะแสวงหา รับและแจกจ่ายข่าวสารและความคิดเห็นไม่ว่าโดยวิธีใด ๆ และโดยไม่คำนึงถึงเขตแดน"
ปรัชญานี้มักจะมาพร้อมกับกฎหมายที่รับประกันเสรีภาพในการวิจัยทางวิทยาศาสตร์ในระดับต่าง ๆ (เรียกว่าเสรีภาพทางวิทยาศาสตร์) การตีพิมพ์ และสื่อ ความลึกซึ้งของกฎหมายเหล่านี้ฝังอยู่ในระบบกฎหมายของประเทศอาจลงไปลึกถึงรัฐธรรมนูญได้ แนวคิดเรื่องเสรีภาพในการพูดมักอยู่ภายใต้กฎหมายเดียวกันกับเสรีภาพสื่อ ดังนั้นจึงให้การปฏิบัติที่เท่าเทียมกันต่อการแสดงออกทางคำพูดและสิ่งพิมพ์ เสรีภาพสื่อได้รับการสถาปนาอย่างเป็นทางการในบริเตนใหญ่โดยที่พระราชบัญญัติลิขสิทธิ์ (Licensing Act) สิ้นสุดลงใน ค.ศ. 1695 สวีเดนเป็นประเทศแรกในโลกที่นำเสรีภาพสื่อมาใช้ในรัฐธรรมนูญด้วยพระราชบัญญัติเสรีภาพสื่อ ค.ศ. 1766
เจ้าพระยาอภัยราชา (ชื่น)

เจ้าพระยาอภัยราชา (ชื่น) สมุหนายกในรัชสมัยสมเด็จพระนารายณ์มหาราช และเป็นบุตรของเจ้าพระยาบวรราชนายก (เฉกอะหมัด) จุฬาราชมนตรีคนแรกในสมัยอยุธยา
ประวัติ.
เจ้าพระยาอภัยราชา (ชื่น) เป็นบตรคนโตของเจ้าพระยาบวรราชนายก (เฉกอะหมัด)กับท่านเชย นายชื่น ได้รับพระราชทานบรรดาศักดิ์เป็นที่ พระยาวรเชษฐ์ภักดี ว่าที่จุฬาราชมนตรี เจ้ากรมท่าขวา ในสมัยสมเด็จพระเจ้าทรงธรรม ตอนปลายรัชกาล ท่านเฉกอะหมัดอยู่ในตำแหน่งจนอายุ 87 ปี แก่ชราลงมาก สมเด็จพระเจ้าปราสาททองจะให้พ้นตำแหน่งไปพักผ่อนก็เกรงจะกระเทือนใจ จึงโปรดเกล้าฯเลื่อนขึ้นเป็น เจ้าพระยาบวรราชนายก ที่ปรึกษาด้านมหาดไทย แล้วเลื่อน พระยาวรเชษฐ์ (ชื่น) บุตรชายคนโตของท่านซึ่งมีอายุเพียง 30 ปี ขึ้นเป็น เจ้าพระยาอภัยราชา สืบตำแหน่งสมุหนายก อัครมหาเสนาบดีฝ่ายเหนือ แทนบิดา
เจ้าพระยาอภัยราชา (ชื่น) ดำรงตำแหน่งสมุหนายกถึง 40 ปี จนอสัญกรรมในตำแหน่งเมื่ออายุได้ 70 ปี ในแผ่นดินสมเด็จพระนารายณ์มหาราช
บุตร-ธิดา.
เจ้าพระยาอภัยราชา (ชื่น) มีบุตรกับภรรยาหลวง (ไม่ปรากฏนาม) 2 คน ได้แก่.
พระราชพันธุประพัทธ์ (หม่อมราชวงศ์วอน)

พระราชพันธุประพัทธ์ (พ.ศ. 2371 - พ.ศ. 2443) นามเดิม หม่อมราชวงศ์วอน เจษฎางกูร เป็นพระราชาคณะชั้นราชฝ่ายมหานิกาย อดีตเจ้าอาวาสวัดสังเวชวิศยารามวรวิหาร
ประวัติ.
พระราชพันธุประพัทธ์ นามเดิม หม่อมราชวงศ์วอน เจษฎางกูร เกิดเมื่อ พ.ศ. 2371 เป็นโอรสในหม่อมเจ้าเถร เจษฎางกูร พระโอรสในสมเด็จพระเจ้าน้องยาเธอ เจ้าฟ้ากรมหลวงจักรเจษฎา พระราชอนุชาในพระบาทสมเด็จพระพุทธยอดฟ้าจุฬาโลกมหาราช ได้อุปสมบทอยู่ที่วัดสังเวชวิศยารามวรวิหาร จนได้รับการแต่งตั้งเป็นเจ้าอาวาสเมื่อพ.ศ. 2405
ต่อมาพระบาทสมเด็จพระจุลจอมเกล้าเจ้าอยู่หัวทรงตั้งเป็นพระราชาคณะที่ "พระราชพันธุประพัทธ์" เมื่อพ.ศ. 2429 และได้ดำรงตำแหน่งเจ้าอาวาสมาจนถึงแก่มรณภาพเมื่อพ.ศ. 2443 อายุ 72 ปี
กระดูกสันหลังหัก

กระดูกสันหลังหัก 
เป็นภาวะกระดูกหักที่กระดูกสันหลัง โดยมีรูปแบบต่าง ๆ รวมทั้ง 
กระดูกสันหลังหักเหตุอัด (vertebral compression fracture)
กระดูกแตก (burst fracture), กระดูกคอหัก (cervical fracture), กระดูกคอหักแบบ Jefferson, กระดูกคอหักแบบ Flexion teardrop, กระดูกสันหลังหักที่คอหรือที่อกแบบ Clay-shoveler, แบบ Chance, และแบบ Holdsworth fracture
กระดูกสันหลังหักที่อก (thoracic vertebrae) และที่เอว (lumbar vertebrae)
มักสัมพันธ์กับการบาดเจ็บที่อาจถึงตายหรือทำให้พิการ (major trauma) และอาจทำให้ไขสันหลังเสียหาย ซึ่งมีผลเป็นความบกพร่องทางประสาท (neurological deficit)
การแตกกระจายออก

การแตกกระจายออก  เป็นการบาดเจ็บของกระดูกสันหลังแบบหนึ่งที่ลำกระดูกสันหลัง (vertebra) แตก/หักออกเนื่องจากเกิดภาระ/โหลดมากเกินที่โครงกระดูกแกน
โดยมีส่วนแหลมของลำกระดูกทิ่มเข้าไปในเนื้อเยื่อรอบ ๆ และบางครั้งเข้าไปในไขสันหลังเอง
burst fracture จะจัดตาม "ความรุนแรงของการเสียรูปทรง, ความรุนแรงของอันตรายต่อช่องบรรจุไขสันหลัง, ระดับที่ลำกระดูกสั้นลง, และระดับความบกพร่องทางประสาท"
เป็นการบาดเจ็บที่พิจารณาว่า รุนแรงกว่ากระดูกหักเหตุอัด (compression fracture) เพราะอาจตามด้วยความเสียหายทางประสาทในระยะยาว
ซึ่งสามารถแสดงอาการทั้งหมดอย่างทันที หรือค่อย ๆ เพิ่มขึ้นเป็นระยะเวลานาน
การวินิจฉัย.
การวินิจฉัยทำโดยการสร้างภาพทางรังสีวิทยา
การรักษา.
คนไข้จำเป็นต้องเข้าโรงพยาบาลทันที เพราะการบาดเจ็บเช่นนี้มีผลต่อไขสันหลังในระดับต่าง ๆ และเสี่ยงต่ออัมพาต
แพทย์จะถ่ายภาพเอ็กซเรย์หรือใช้ MRI เพื่อกำหนดว่า ต้องรักษาด้วยการผ่าตัดหรือไม่
การผ่าตัดจะจำเป็นเมื่อกระดูกที่หัก/แตกไม่เสถียร
การพยากรณ์ว่า ไขสันหลังจะเสถียรหรือไม่เพราะกระดูกสันหลังระดับอกและเอวหัก จะขึ้นอยู่ปัจจัยหลายอย่าง
โดยยังมีการศึกษาอยู่เพื่อให้จัดหมวดหมู่การหักของกระดูกเพื่อพยากรณ์ความเสถียรได้ดีขึ้น
การประยุกต์ใช้แบบจำลอง axial zone model ที่เสนอโดยแพทย์ที่สถาบันประสาทวิทยาบาร์โรว์ (Barrow Neurological Institute) อาจเพิ่มสมรรถภาพในการพยากรณ์ความเสถียร เป็นแบบจำลองที่ดูจำนวนลำกระดูกที่เสียหายด้วย ดูจำนวนเขตที่บาดเจ็บด้วย
แต่ก็ยังต้องมีงานศึกษาทางคลินิกและทางชีวกลศาสตร์เพื่อตรวจดูความสมเหตุสมผลของแบบจำลองนี้
มีการผ่าตัดรักษาแบบต่าง ๆ โดยที่สามัญสุดก็คือการเชื่อมลำกระดูกสันหลังบริเวณที่บาดเจ็บเข้าด้วยกัน และเอาเศษกระดูกใหญ่ ๆ ที่แตกออก
การผ่าตัดเชื่อมลำกระดูกสันหลัง (spinal fusion) จะยึดกระดูกสองลำหรือมากกว่านั้นเข้าด้วยกันโดยใช้ตัวยึดไทเทเนียม
ส่วนการผ่าตัดอีกอย่างที่สามัญน้อยกว่าก็คือ การเปลี่ยนกระดูกที่เสียหายด้วยกระดูกเทียม
หรือด้วยกระดูกของผู้บริจาคที่เสียชีวิตแล้ว
วิธีการสองอย่างสุดท้ายใช้ได้ดีในผู้สูงอายุ แต่ยังไม่ได้ลองในคนที่อายุน้อยกว่าเพราะเสถียรภาพระยะยาวยังไม่ชัดเจน
การบริหารโดยไม่ผ่าตัดจะเป็นไปได้ถ้าการบาดเจ็บไม่มีผลต่อระบบประสาท
รวมทั้งการใช้อุปกรณ์พยุงภายนอกแบบเต็มตัว ปกติคือ thoracic lumbar sacral orthosis (ตัวย่อ TLSO แปลว่า อุปกรณ์พยุงกระดูกอกเอวและกระเบนเหน็บ) ทำด้วยพลาสติก บ่อยครั้งหล่อให้เข้ากับตัวคนไข้โดยเฉพาะ
แพทย์จะถ่ายภาพเอ็กซเรย์หรือ MRI ทุก ๆ 2 อาทิตย์ที่ใส่ TLSO เพื่อตรวจดูว่ากระดูกสันหลังจะคงเสถียรหรือไม่
คนไข้จะใส่ TLSO เป็นเวลา 2-3 เดือนตลอด 24 ชม. ทุกวัน
และจะรักษาด้วยกายภาพบำบัดเพื่อสร้างกำลังให้กับกล้ามเนื้อที่ฝ่อไปและเพื่อเรียนรู้การเดินอีก
กระดูกสันหลังของคนไข้อาจเคลื่อน (Spondylolisthesis) หลังจากถอด TLSO
แต่อาจยังอยู่ในพิสัยที่แพทย์คาดหวังโดยไม่มีผลต่อระบบประสาทโดยเดือนที่ 3
ถ้าไม่มีกระดูกเคลื่อนอย่างสำคัญหลังจากนี้ ก็ไม่จำเป็นต้องเอาอะไรยึดไว้อีก
พยากรณ์โรค.
ในช่วงชีวิตคนไข้ในระยะยาว อาจจะมีปัญหาการเจ็บ การใช้งาน และการเสียรูปในบริเวณที่เป็นปัญหา
กระดูกหักเช่นนี้มีผลลดความสูงอย่างถาวร โดยอาจมีหลังโกง (kyphosis) ในระดับที่ต่าง ๆ กัน
และมีระดับกระแสประสาทที่ต่าง ๆ กัน ซึ่งอาจแย่ลงตามกาลเวลา
ในช่วงชีวิต คนไข้อาจประสบกับความเจ็บปวดและความไม่สบายแบบทุติยภูมิที่สันหลังและแขนขา เนื่องจากการทำงานผิดปกติทางประสาทที่เพิ่มขึ้นเรื่อย ๆ
เชิงอรรถและอ้างอิง.
<templatestyles src="Reflist/styles.css" />